|  |
| --- |
| Številka: 5611-68/2023/4 |
| Ljubljana, 14.12.2023 |
| EVA 2023-1811-0066 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Uredba o ratifikaciji Delovnega sporazuma med Uradom Republike Slovenije za intelektualno lastnino in Evropsko patentno organizacijo o sodelovanju pri poizvedbah – predlog za obravnavo**  |
| **1. Predlog sklepov vlade:** |
| Na podlagi tretje alineje šestega odstavka 75. člena Zakona o zunanjih zadevah (Uradni list RS, št. 113/03 – uradno prečiščeno besedilo, 20/06 – ZNOMCMO, 76/08, 108/09, 80/10 – ZUTD, 31/15 in 30/18 – ZKZaš) je Vlada Republike Slovenije na …... seji dne ...... sprejela naslednji SKLEPVlada Republike Slovenije je izdala Uredbo o ratifikaciji Delovnega sporazuma med Uradom Republike Slovenije za intelektualno lastnino in Evropsko patentno organizacijo o sodelovanju pri poizvedbah, podpisanega na Otočcu 4. septembra 2023, in jo objavi v Uradnem listu Republike Slovenije. Barbara Kolenko Helbl GENERALNA SEKRETARKASklep prejmejo: - Ministrstvo za gospodarstvo, turizem in šport,- Urad RS za intelektualno lastnino,- Služba Vlade Republike Slovenije za zakonodajo.Priloga: - predlog uredbe z obrazložitvijo. |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * dr. Marko Rakovec, generalni direktor Direktorata za mednarodno pravo in zaščito interesov in glavni pravni svetovalec na Ministrstvu za zunanje in evropske zadeve,
* Mateja Štrumelj-Piškur, vodja Sektorja za mednarodno pravo na Ministrstvu za zunanje in evropske zadeve.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Sporazum, ki ga je 4. septembra 2023 podpisala direktorica Urada Republike Slovenije za intelektualno lastnino mag. Karin Žvokelj, omogoča, da Evropski patentni urad na željo prijavitelja izvede poizvedbo o stanju tehnike s pisnim mnenjem za patentne prijave vložene pri URSIL in slovenske patente.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
|  |
| **7.b Predstavitev ocene finančnih posledic pod 40.000 EUR:**Uresničevanje sporazuma neposredno ne zahteva posebnih finančnih sredstev. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Sodelovanje javnosti ni potrebno, ker je sporazum že sklenjen. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
| **Tanja Fajon****MINISTRICA** |

Na podlagi tretje alineje šestega odstavka 75. člena Zakona o zunanjih zadevah (Uradni list RS, št. 113/03 – uradno prečiščeno besedilo, 20/06 – ZNOMCMO, 76/08, 108/09, 80/10 – ZUTD, 31/15 in 30/18 – ZKZaš) Vlada Republike Slovenije izdaja

**UREDBO O RATIFIKACIJI**

**DELOVNEGA SPORAZUMA MED URADOM REPUBLIKE SLOVENIJE ZA INTELEKTUALNO LASTNINO IN EVROPSKO PATENTNO ORGANIZACIJO O SODELOVANJU PRI POIZVEDBAH**

1. člen

Ratificira se Delovni sporazum med Uradom Republike Slovenije za intelektualno lastnino in Evropsko patentno organizacijo o sodelovanju pri poizvedbah, podpisan na Otočcu 4. septembra 2023.

2. člen

Delovni sporazum se v izvirniku v slovenskem jeziku glasi:[[1]](#footnote-1)

**DELOVNI SPORAZUM MED**

**URADOM REPUBLIKE SLOVENIJE ZA INTELEKTUALNO LASTNINO**

**IN**

**EVROPSKO PATENTNO ORGANIZACIJO**

**O SODELOVANJU PRI POIZVEDBAH**

 Urad Republike Slovenije za intelektualno lastnino (v nadaljnjem besedilu: URSIL), ki ga zastopa Karin Žvokelj, direktorica URSIL,

 NA ENI STRANI

in Evropska patentna organizacija (v nadaljnjem besedilu: organizacija), ki jo zastopa Antonio Campinos, predsednik Evropskega patentnega urada (v nadaljnjem besedilu: EPU),

 NA DRUGI STRANI,

– ker je URSIL izrazil željo po uvedbi možnosti, da se EPU v okviru evropske patentne mreže zaupa priprava razširjenih poročil o poizvedbi;

– ker Evropska patentna konvencija in zlasti njen četrti odstavek 33. člena  določata, da lahko upravni svet organizacije pooblasti predsednika EPU za pogajanja in sklepanje sporazumov z državami;

– ker je v skladu s slovensko zakonodajo patentna prijava ali patent lahko podlaga za poročilo o poizvedbi o stanju tehnike (v nadaljnjem besedilu: poizvedba);

– ker je bil EPU imenovan za organ, odgovoren za izvajanje takih poizvedb;

– ker mednarodni postopek iz Pogodbe o sodelovanju na področju patentov (PCT) vključuje poročilo o mednarodni poizvedbi, ki mu je priloženo pisno mnenje, evropski postopek pa vključuje razširjeno evropsko poročilo o poizvedbi;

– ker je zaželeno, da se prijaviteljem ponudijo usklajeni postopki, ki jim omogočajo, da prej pridobijo zgodnje informacije o možnem izidu preizkusa njihovih izumov glede možnosti patentiranja,

STA SE DOGOVORILA:

*1. člen*

*Opredelitev storitev*

EPU se zaveže, da bo opravil poizvedbe v zvezi z nacionalnimi patentnimi prijavami in patenti, ki mu jih je zaupal URSIL in so potrebne za pripravo poročil o poizvedbi. Tem poročilom o poizvedbi, ki jih pripravi EPU, je priloženo pisno mnenje o tem, ali se izum zdi nov, na inventivni ravni in industrijsko uporabljiv.

*2. člen*

*Predložitev zahtev*

(1) Vsaka zahteva za poizvedbo, ki jo URSIL pošlje EPU, vsebuje te informacije:

– številko in dan vložitve patentne prijave ter morebitno klasifikacijo, ki ji jo je dodelil URSIL;

– številko patenta in dan podelitve v primeru podeljenega patenta;

– dan, državo vložitve in številko vsake patentne prijave, za katero je bila zahtevana prednost;

– številko in dan vložitve prejšnje prijave v primeru izločene prijave;

– naslov patentne prijave;

– ime prijavitelja in morebitnega zastopnika.

(2) Vsaki zahtevi za poizvedbo je treba priložiti:

– kopijo prijave ali patenta, v zvezi s katero ali katerim naj se opravi poizvedba, v celoti v uradnem jeziku EPU, ali

– kopijo prijave v celoti v slovenskem jeziku, ki sta ji priložena:

* angleški prevod patentnih zahtevkov, ki ga zagotovi in je zanj odgovoren URSIL, in

 – angleški prevod opisa, izdelan na način, ki ga sprejme EPU;

* na pobudo URSIL ali EPU se do priprave poročila o poizvedbi ti prevodi lahko uskladijo z besedilom vložene prijave.

(3) URSIL na zahtevo EPU zagotovi kopijo vsake patentne prijave, za katero je bila zahtevana prednost.

*3. člen*

*Hramba podatkov in dokumentov*

EPU hrani dokumente iz 2. člena za obdobje, o katerem se dogovorita predsednik EPU in direktorica URSIL.

*4. člen*

*Komunikacija in tajnost*

(1) Pri opravljanju zaupanega mu dela EPU posluje samo z URSIL, pri čemer so izključeni vsi drugi organi, prijavitelji patentov in tretje osebe. EPU sprejme vse ustrezne ukrepe za ohranitev tajnosti izumov.

(2) Predsednik EPU in direktorica URSIL se dogovorita o načinu prenosa, ki ohranja tajnost, izpolnjuje vse varnostne pogoje in preprečuje kakršno koli škodo na prenesenih dokumentih.

*5. člen*

*Poizvedbe in pripravljanje poročil o njih*

(1) EPU pripravlja poročila o poizvedbi v skladu s Pravilnikom o izvajanju Konvencije o podeljevanju evropskih patentov (EPK 2000), zlasti s prvim, drugim, tretjim, četrtim in šestim odstavkom 61. pravila, ter s Smernicami za preizkus pri EPU, zlasti z delom B, ki se nanaša na zgoraj navedene določbe navedenega pravilnika o izvajanju.

 EPU pripravlja pisna mnenja iz 1. člena v skladu s pravilnikom na podlagi PCT, zlasti s pravilom 43.bis, in delom V Smernic za mednarodno poizvedbo na podlagi PCT, ki se nanašajo na zgoraj navedeno določbo tega pravilnika.

 O podrobnostih uporabe navedenih smernic pri pripravi poročil o poizvedbi in pisnih mnenj se dogovorita predsednik EPU in direktorica URSIL.

(2) Če EPU meni, da prijava ne izpolnjuje zahteve glede enotnosti izuma, pripravi poročilo o poizvedbi za tiste dele prijave, ki se nanašajo na izum ali skupino izumov, ki so prvi navedeni v patentnih zahtevkih. To se navede v poročilu o poizvedbi in v pisnem mnenju.

(3) EPU ni treba opraviti poizvedbe o patentni prijavi, če in kolikor se nanaša na predmet, ki ga ni mogoče patentirati v skladu z 11. členom Zakona o industrijski lastnini z dne 23. maja 2001, nazadnje spremenjenega 28. junija 2023.

(4) Če EPU meni, da je prijava pomanjkljiva, kar preprečuje smiselno poizvedbo v zvezi z nekaterimi ali vsemi patentnimi zahtevki,

(a) ker se nanaša na predmet, za katerega EPU v skladu s tretjim odstavkom ni treba opraviti poizvedbe, ali

(b) ker opis, patentni zahtevki ali skice vsebujejo nejasnosti, nedoslednosti ali protislovja,

EPU ustrezno obrazloženo izjavi, da smiselna poizvedba ni mogoča, ali po možnosti pripravi delno poročilo o poizvedbi. Izjava ali delno poročilo EPU se šteje za poročilo o poizvedbi po tem sporazumu in mu je priloženo pisno mnenje.

*6. člen*

*Jezik, oblika in pošiljanje poročila o poizvedbi*

(1) Poročilo o poizvedbi in pisno mnenje se pripravita v angleščini in predložita na standardnem obrazcu, o katerem se dogovorita EPU in URSIL.

(2) EPU pošlje URSIL poročilo o poizvedbi, navedene dokumente in pisno mnenje v številu kopij, ki ga sporazumno določita EPU in URSIL.

(3) EPU brezplačno zagotovi informacije, za katere URSIL meni, da so potrebne v zvezi s katero koli točko katerega koli poročila o poizvedbi ali pisnega mnenja, ki ga je pripravil EPU.

*7. člen*

*Izločene prijave*

Vsako poročilo o poizvedbi, ki se nanaša na izločeno prijavo, se obravnava kot ločeno poročilo o poizvedbi. Poročilom o poizvedbi v zvezi z izločenoprijavo se priloži pisno mnenje.

*8. člen*

*Dodatna poizvedba*

EPU na zahtevo URSIL opravi vsako dodatno poizvedbo, ki se izkaže za potrebno med postopki pred URSIL. Vsako poročilo o dodatni poizvedbi se obravnava kot ločeno poročilo o poizvedbi. Poročilom o dodatni poizvedbi se priloži pisno mnenje.

*9. člen*

*Roki*

(1) Če je patentna prijava prva prijava (tj. ni zahtevano priznanje prednosti), EPU pripravi poročilo o poizvedbi, ki mu je priloženo pisno mnenje, v devetih mesecih od dneva vložitve prijave, če je zahteva za poizvedbo prejeta najpozneje pet mesecev po dnevu vložitve. Če je zahteva za poizvedbo prejeta pozneje kot pet mesecev po navedenem dnevu, si EPU prizadeva pripraviti poročilo o poizvedbi pred iztekom obdobja za uveljavljanje prednosti.

(2) Če patentna prijava ni prva prijava (tj. je zahtevano priznanje prednosti za vsaj eno prejšnjo prijavo), EPU čim prej pripravi poročilo o poizvedbi, ki mu je priloženo pisno mnenje, ob upoštevanju rokov, ki se običajno uporabljajo pri pripravljanju poročil o poizvedbi o nacionalnih patentnih prijavah, ki niso prve prijave in so EPU zaupane na podlagi delovnih sporazumov.

(3) Če EPU prejme zahtevo za poizvedbo v zvezi z nacionalnim patentom, pripravi poročilo o poizvedbi, ki mu je priloženo pisno mnenje, v devetih mesecih od prejema te zahteve.

(4) Rok iz prvega ali tretjega odstavka se lahko spremeni po dogovoru med predsednikom EPU in direktorico URSIL.

*10. člen*

*Dokumentacija*

EPU opravi poizvedbe v skladu s tem sporazumom v dokumentaciji, ki se uporablja za pripravo poročil o evropskih in mednarodnih poizvedbah.

*11. člen*

*Finančne določbe*

(1) Vse zneske, ki jih je treba plačati na podlagi tega sporazuma, plača URSIL v evrih na račun, ki ga določi EPU.

(2) Za vsako poročilo o poizvedbi, ki ga pripravi EPU, URSIL plača EPU pristojbino.

 Znesek te pristojbine zajema vse stroške takega poročila o poizvedbi, ki mu je priloženo pisno mnenje, zmanjšan za znižanje, ki upošteva objektivne dejavnike, opredeljene na enak način kot v delovnih sporazumih s petimi nekdanjimi državami članicami IIB. Ti objektivni dejavniki se nanašajo zlasti na število evropskih in mednarodnih prijav, ki zahtevajo priznanje prednosti nacionalne prijave, za katero je EPU že pripravil poročilo o poizvedbi, na upravne stroške teh prijav, prihranke časa preizkuševalca med nadaljnjimi evropskimi in mednarodnimi postopki ter na ureditev dodeljevanja in razvrščanja spisov.

 Znesek pristojbine, ki se uporablja za poročilo o poizvedbi, ki mu je priloženo pisno mnenje, določi upravni svet organizacije za tri leta in je enak za vse države z veljavnim delovnim sporazumom o sodelovanju pri poizvedbah.

 V letu pred koncem triletnega obdobja EPU pregleda znesek pristojbine iz tretjega pododstavka, pri čemer upošteva vsako spremembo objektivnih dejavnikov, vključno zlasti z zneskom pristojbin za poizvedbe, ki jih določi EPU za evropske in mednarodne postopke.

(3) Pristojbina iz drugega odstavka se za vsako poročilo o poizvedbi poveča za pavšalni znesek, ki ga določi EPU, za pokritje stroškov kopij dokumentov iz drugega odstavka 6. člena.

*12. člen*

*Rok za plačilo*

EPU pošilja URSIL mesečne obračune dolgovanih zneskov. URSIL obračunane zneske poravna v tridesetih dneh od prejema.

*13. člen*

*Spremljanje poizvedbenega dela*

EPU in URSIL skupaj količinsko in kakovostno nadzirata delo, opravljeno v skladu s tem sporazumom, ter proučujeta možnosti za njegovo izboljšanje.

*14. člen*

*Usposabljanje strokovnega osebja*

Na zahtevo URSIL in pod pogoji, o katerih se dogovorita predsednik EPU in direktorica URSIL, EPU nudi pomoč pri usposabljanju strokovnega osebja URSIL in v URSIL začasno pošlje osebje EPU za opravljanje kakršnega koli dela v zvezi s tem sporazumom.

*15. člen*

*Spori*

Spor med URSIL in organizacijo v zvezi z razlago ali uporabo tega sporazuma, ki ga ni mogoče rešiti s pogajanji, se predloži tričlanskemu arbitražnemu sodišču, čigar odločitev je dokončna. Enega arbitra imenuje URSIL, enega organizacija, tretjega, ki je predsednik, pa druga dva arbitra. Če se prva dva arbitra tri mesece po imenovanju ne moreta dogovoriti o imenovanju tretjega, ga na zahtevo URSIL ali organizacije imenuje predsednik Meddržavnega sodišča. Arbitražno sodišče določi pravo, ki se uporablja za spor.

*16. člen*

*Spremembe*

Z odobritvijo upravnega sveta se ta sporazum na zahtevo enega od pogodbenikov lahko spremeni, zlasti z izmenjavo pisem.

*17. člen*

*Končna določba*

Ta sporazum se začne začasno uporabljati v skladu s slovensko zakonodajo na dan, ki ga določita predsednik EPU in direktorica URSIL, po uresničitvi vseh tehničnih vidikov, potrebnih za delovanje tega sporazuma. Sporazum bo uradno začel veljati na dan, ko bo organizacija prejela uradno pisno obvestilo Republike Slovenije, da so končani vsi njeni notranji postopki, potrebni za začetek veljavnosti sporazuma, vendar ne prej kot na skupaj določeni dan, kot je navedeno zgoraj.

Sporazum se uporablja za patentne prijave, vložene pri URSIL od dneva začetka veljavnosti ali začasne uporabe, kakor je ustrezno, in za podeljene nacionalne patente, za katere je bila prijava vložena od 1. januarja 2015.

*18. člen*

*Prehodna določba*

Na dan začetka veljavnosti tega sporazuma ali začasne uporabe, kakor je ustrezno, je znesek pristojbine iz drugega odstavka 11. člena enak znesku, ki na navedeni dan velja za vse države z veljavnim delovnim sporazumom o sodelovanju pri poizvedbah.

Geschehen zu Otočec am 4. September 2023 in zwei Ausfertigungen in slowenischer, deutscher, englischer und französischer Sprache, wobei jeder Wortlaut gleichermaßen verbindlich ist.

Done in Otočec on 4 September 2023 in two copies in Slovenian, English, French, German, the four texts being equally authentic.

Fait à Otočec le 4 septembre 2023 en double exemplaire en langues slovène, allemande, anglaise et française, les quatre textes faisant également foi.

Sestavljeno na Otočcu 4. septembra 2023 v dveh izvodih v slovenskem, angleškem, francoskem in nemškem jeziku, pri čemer so vsa štiri besedila enako verodostojna.

|  |  |
| --- | --- |
| Für das Slowenische Amt für geistiges Eigentum | Für die Europäische Patentorganisation |
| For the SIovenian Intellectual Property Office | For the European Patent Organisation |
| Pour l'Office slovène de la propriété intellectuelle | Pour l'Organisation européenne des brevets |
| Za Urad Republike Slovenije za intelektualno lastnino | Za Evropsko patentno organizacijo |
| ***Karin Žvokelj l.r.*** | ***António Campinos l.r.*** |
| Direktorin des Slowenischen Amts für geistiges Eigentum | Präsident des Europäischen Patentamts |
| Director of the Slovenian Intellectual Property Office  | President of the European Patent Office |
| Directrice de l'Office slovène de la propriété intellectuelle  | Président de l'Office européen des brevets |
| Direktorica Urada Republike Slovenije za intelektualno lastnino | Predsednik Evropskega patentnega urada |

3. člen

Za izvajanje sporazuma skrbi Urad Republike Slovenije za intelektualno lastnino.

4. člen

Ta uredba začne veljati petnajsti dan po objavi v Uradnem listu Republike Slovenije – Mednarodne pogodbe.

Št. ……

Ljubljana, …..

EVA 2023-1811-0066

|  |  |
| --- | --- |
|  | Vlada Republike Slovenije |
|  | dr. Robert Golobpredsednik |

**OBRAZLOŽITEV**

Evropska patentna organizacija (v nadaljnjem besedilu: EPO) je bila ustanovljena s Konvencijo o podeljevanju evropskih patentov (Evropska patentna konvencija – EPK) leta 1973 v Münchnu, kjer ima tudi sedež. EPK omogoča pridobitev patentnega varstva na podlagi ene patentne prijave in enotnega postopka podelitve patenta v državah pogodbenicah, za katere prijavitelj zahteva varstvo. EPK ima 39 pogodbenic. Republika Slovenija je članica EPK od 1. decembra 2002, pred tem je imela od 1. marca 1994 z EPO sklenjen poseben sporazum, ki je omogočal razširitev veljavnosti evropskih patentov na Republiko Slovenijo.

EPO ima dva organa: Upravni svet in Evropski patentni urad (v nadaljnjem besedilu: EPU). Upravni svet je pristojen za sprejemanje odločitev pomembnih za delovanje EPO, EPU pa opravlja naloge podeljevanja evropskih patentov po EPK. EPU zaposluje približno 4.000 patentnih preizkuševalcev, ki so visoko usposobljeni na vseh tehničnih področjih za izvajanje poizvedb o stanju tehnike s pisnimi mnenji o izpolnjevanju kriterijev (novost, inventivna raven in industrijska uporabljivost) za podelitev patenta.

EPU že več let uspešno sodeluje z državami članicami na področju poizvedb o stanju tehnike in pisnih mnenj o tem, če izumi v nacionalnih patentnih prijavah izpolnjujejo pogoje za podelitev patenta. EPU na podlagi sklenjenih delovnih sporazumov med EPO in posamezno državo članico izvaja poizvedbe o stanju tehnike s pisnim mnenjem za nacionalne prijave. Trenutno je t. i. delovnih sporazumov med EPO in državami članicami sklenjenih že šestnajst.

Skladno z Zakonom o industrijski lastnini (Uradni list RS, št. 51/06 – uradno prečiščeno besedilo, 100/13, 23/20 in 76/23, v nadaljnjem besedilu: zakon) Urad Republike Slovenije za intelektualno lastnino (v nadaljnjem besedilu: URSIL) v postopku podelitve patenta za prijavljeni izum ne izvaja poizvedbe o stanju tehnike, temveč podeli patent po izvedenem formalnem preizkusu.

Delovni sporazum med Uradom Republike Slovenije za intelektualno lastnino in Evropsko patentno organizacijo o sodelovanju pri poizvedbah (v nadaljnjem besedilu: Sporazum) omogoča, da EPU lahko na željo prijavitelja izvede poizvedbo o stanju tehnike s pisnim mnenjem za patentne prijave vložene pri URSIL in slovenske patente. Sporazum je 4. septembra 2023 podpisala direktorica URSIL mag. Karin Žvokelj.

Sporazum omogoča prijaviteljem patentnih prijav, vloženih pri URSIL, da bodo lahko, če bodo želeli, v devetih mesecih od vložitve prijave pri URSIL, pridobili od EPU poizvedbo s pisnim mnenjem o izpolnjevanju pogojev iz 10., 12., 14. in 15. člena zakona. To bo informacija, na podlagi katere se bo prijavitelj lažje odločil, ali bo v prioritetnem roku enega leta za isti izum vložil prijavo še v tujini, npr. evropsko patentno prijavo, mednarodno (PCT) patentno prijavo ali prijavo pri tujem nacionalnem uradu, kar je povezano z večjimi stroški. Poleg tega bodo imeli prijavitelji tudi finančne ugodnosti pri pristojbini za poizvedbo o stanju tehnike, če bodo za isti izum vložili evropsko ali mednarodno (PCT) prijavo. Znesek pristojbine za poročilo o poizvedbi, ki mu je priloženo pisno mnenje, določi upravni svet EPO za obdobje treh let in je enak za vse države, ki imajo veljaven delovni sporazum o sodelovanju pri poizvedbah.

V letu pred koncem takega triletnega obdobja EPU pregleda znesek pristojbine, pri čemer upošteva vsako spremembo objektivnih parametrov, zlasti znesek pristojbin za poizvedbe, ki jih določi EPU za evropske in mednarodne postopke.

Postopek podelitve patenta pri URSIL bo potekal neodvisno od rezultata poizvedbe o stanju tehnike, ki ga bo na zahtevo prijavitelja opravil EPU kot informacijsko storitev.

Sporazum se sklepa na podlagi četrtega odstavka 33. člena Konvencije o podeljevanju evropskih patentov (Uradni list RS – Mednarodne pogodbe, št. 19/02), ki določa, da je Upravni svet EPO pristojen, da pooblasti predsednika EPU, da se pogaja in z njegovim soglasjem sklepa sporazume v imenu EPO z državami, medvladnimi organizacijami in z dokumentacijskimi centri, ustanovljenimi na podlagi sporazumov s takimi organizacijami, ter zakona, ki v 7. členu omogoča, da URSIL lahko sklepa pogodbe z mednarodnimi organizacijami in uradi za zagotavljanje informacijskih storitev, vključno s pogodbami za pripravo poizvedb o stanju tehnike s pisnim mnenjem o tem, ali izum izpolnjuje pogoje iz 10., 12., 14. in 15. člena zakona – pogoje za podelitev patenta. Kdor želi pridobiti tako poizvedbo s pisnim mnenjem, plača tudi stroške, ki jih zaračuna mednarodna organizacija (npr. EPO) ali tuj urad. Nadalje 8. člen zakona določa, da URSIL s soglasjem prijavitelja posreduje patentno prijavo, ki sicer šteje za uradno tajnost, ki je URSIL ne sme razkriti drugim osebam, tujemu uradu, s katerim je sklenjena pogodba, da za prijavljeni izum naredi poizvedbo s pisnim mnenjem o izpolnjevanju pogojev iz 10., 12., 14. in 15. člena zakona.

Sporazum določa tudi, da EPU lahko izvede poizvedbo s pisnim mnenjem o izpolnjevanju pogojev iz 10., 12., 14. in 15. člena zakona tudi za izume, za katere je URSIL že podelil patent. To možnost bodo lahko izkoristili imetniki patentov, ki morajo skladno s sedmim odstavkom 92. člena zakona kot pisno dokazilo, da je izum, za katerega je podeljen patent, na dan vložitve prijave izpolnjeval pogoje iz 10., 12., 14. in 15. člena zakona, URSIL predložiti mnenje urada, s katerim ima URSIL sklenjeno pogodbo.

Sporazum v skladu s tretjo alinejo šestega odstavka 75. člena Zakona o zunanjih zadevah (Uradni list RS, št. 113/03 – uradno prečiščeno besedilo, 20/06 – ZNOMCMO, 76/08, 108/09, 80/10 – ZUTD, 31/15 in 30/18 – ZKZaš) ratificira Vlada Republike Slovenije z uredbo.

Sklenitev Sporazuma ne zahteva izdaje novih ali spremembe veljavnih predpisov.

Za izvajanje Sporazuma finančna sredstva niso potrebna.

Sporazum ni predmet usklajevanja s pravnim redom EU.

1. Besedilo sporazuma v angleškem, francoskem in nemškem jeziku je na vpogled v Sektorju za mednarodno pravo Ministrstva za zunanje in evropske zadeve. [↑](#footnote-ref-1)